Габриел Марсел
Габриел Марсел (; 1889–1973) е смятан от мнозина за първия френски философ-екзистенциалист. Той е вярващ католик, а баща му е атеист. Марсел се противопоставя на антисемитизма и поддържа близки връзки с некатолици.

По време на Първата световна война служи в Червения кръст. Работи в няколко литературни списания и пише рецензии за чуждестранна литература. През 20-те години написва няколко пиеси, поставени на парижка сцена. В началото философията му е силно повлияна от Сьорен Киркегор, но по-късно тя е обогатена от контактите му с Еманюел Муние, Еманюел Левинас, Пол Рикьор, Жан-Пол Сартр и Албер Камю.
В своята екзистенциална философия Габриел Марсел разглежда класически теми на християнската философия и етика като въпросите за надеждата и страданието, самотата и общуването, пътя на човека към Бога и неговата участ в този свят. Темите на философските му изследвания са близки до проблематиката на френския екзистенциализъм, но и до християнската философия на френските неотомисти като Жак Маритен и Етиен Жилсон.

Произведения 
 Метафизически дневник (1927)
 Битие и притежание (1935)
 Homo viator (1944)
 Мистерията на битието (1950)
 Присъствие и безсмъртие (1959)
 Философия на екзистенциализма (1961)
 За една трагическа мъдрост и отвъд нея (1968)

Външни препратки 

 Габриел Марсел: Бог мъртъв ли е? Отговор на Жан-Пол Сартр , превод от френски Тони Николов
 Габриел Марсел: Какво е да си човек от десницата? , превод от френски Тони Николов
 Габриел Марсел: Есета – Имам страх от диктатурата , превод от френски Тони Николов
 Ценност и безсмъртие 
  Асоциация Габриел Марсел

Френски философи
Философи от 20 век
Християнски философи
Екзистенциализъм
Феноменология
Персонализъм
Френски есеисти
Възпитаници на Парижкия университет
Носители на награди на Германия
Носители на Ханзейска награда Гьоте
Парижани